ફરીયાદના અંતમાં મંડળીએ મગફળી જેની પાસેથી ખરીદ કરી હોય તે ખાતેદારો, તોલમાપ કરનાર મજુરો તથા મગફળીનો જથ્થો લાવનાર ટ્રક ડ્રાઇવર ટ્રક માલીક તેમજ તપાસમાં જેના પણ નામ ખુલ્લે તેવું પણ લખેલ છે જેથી ફરીયાદનો અંત મુખ્ય કસૂરવારોને બચાવવા માટે અત્યારથી જ દાવ પેચ ખેલાઈ રહ્યા હોવાનો ભાસ થાય છે કેમ કે ટેકાના ભાવે મગફળી જયારે ખરીદાણી હતી ત્યારે જે તે ખાતેદારની મગફળીની એનબીએચસીના અધિકારીએ થર્ડ પાર્ટી ઇન્સ્પેકશન એટલે કે જાત તપાસ કરી સારી ગુણવતાની મગફળીનું પ્રમાણપત્ર આપ્યા બાદ જ જે તે મંડળીએ મગફળી ખરીદી હતી અને ત્યાર બાદ મગફળીને ગુણીઆેમાં ભરી તેની હાથ વડે સિલાઈ કરી તેના પર જે તે ખરીદનાર મંડળીના માર્ક લગાવવામાં આવે છે એટલે આ મગફળીને લાવનાર ટ્રક ડ્રાઇવર તેના માલિકો કે તોલમાપ કરનાર મજુરો ભેળસેળ કરે તે દેખીતી રીતે તો શક્ય ન હોવાનું જણાય છે. પરંતુ રાજયભરમાં થયેલ મગફળી કૌભાંડમાં જેમ તપાસના અંતે જેની કલ્પના પણ ન હોય તેવા વ્યક્તીઆેના નામ આરોપી તરીકે ખુલ્યા તેમ કદાચ પેઢલા ખાતેના જયશ્રી રો હાઉસની મગફળી ભેળસેળની થયેલ ફરીયાદની તપાસમાં પણ ખુલ્લે તો કંઈ તો નવાઈ નહીં